Møtebok for Eidsberg felles menighetsråd.

|  |  |
| --- | --- |
| **Råd** | Eidsberg felles menighetsråd |
| **Møtedato** | 15.08.22 |
| **Møtetid** | 1800-2100 |
| **Møtested** | MMHB |

**Til stede:** Ragnhild Kruse, Kari Kvernhusengen Undeland , Svein Østevik, Tore Mysen, Gunnar Øvstegård, Bjørn Solberg, Ole Martin Glomsrud. Anne Grethe Bredholdt, Thor Solberg

**Meldt forfall:** Synnøve Svensson, Synnøve Lundeby

**Sakliste**

**Sak 39 /22 Godkjenning av møtebok fra forrige møte og godkjenning av innkalling til dette møte.**

 Vedtak: Møtebok, innkalling og sakliste godkjennes.

**Sak 40/22 Orienteringssaker**

1. Fra fungerende sogneprest Gunnar Øvstegård. Har akkurat startet i stillingen. Usikkert hvem som blir prest på pilegrimsvandringen.
2. Fra leder, alle sommerkonserter og lunsjkonserter gjennomført. Positivt med mange tilhørere på de fleste arrangementer.

Vedtak: Tas til orientering.

**Sak 41/22 Praktiske saker**

Gjennomgang av gudstjenestelista og praktiske saker som menighetsråd/kirkekomiteer har ansvaret for. Gudstjenestelista ligger vedlagt.

1. Utdeling av 4-årsbok. Det er ønskelig med kirkekaffe ved disse gudsjenestene.
2. Avskjedsgudstjeneste prosten. 02.10., med kirkekaffe på MMHB
3. 50-årskonfirmantene. Invitasjon ligger vedlagt**. Kirkekomiteene bestiller maten**.
4. Konfirmantpresentasjonene; Solveig og Inganay **ønsker kirkekaffe**.
5. Innsettelse av ny sogneprest, 30. oktober kl 11 i Hærland, **kirkekaffe på MMHB.**
6. Misjonssamling 20.10. i kirkestua i Eidsberg kl 18.00
7. Alle Helgen; gudstjenester, åpne kirker, konsert i Eidsberg kirke. Vi følger opplegget fra 2021.
8. Menighetens årsmøte 2023 blir tirsdag 21 mars i Trømborg menighetshus.

**Vedtak**: Gjennomgangen tas til orientering. Menighetens årsmøte gjennomføres 21. mars 2023. Bjørn sender ut oppdatert gudstjenesteliste til MR og kirkekomiteene.

**Sak 42/22 Høringssak; evaluering av organiseringen av fellesrådet.**

Rapporten fra Harald Askeland ble fremlagt i juni. FR har hatt en foreløpig drøfting og har sendt saken på høring til de ansatte og til menighetsrådene. Rapporten og høringsspørsmålene ligger vedlagt.

**Vedtak:** Lokalisering av kontorer. Eidsberg felles menighetsråd ønsker alternativ A, se saksvedlegg.

**Vedtak:** Organiseringsprinsipp. Eidsberg felles menighetsråd ønsker alternativ B, se saksvedlegg.

**Vedtak:** Fordeling av ressurser. Eidsberg felles menighetsråd ønsker alternativ C, pkt 3;se saksvedlegg.

**Sak 43/22: Eierforholdet til Eidsberg og Hærland kirkestue.**

Dette er en sak som har både med økonomi, praktiske oppgaver og formaliteter å gjøre. Revisor vil ha en opprydning og en avklaring av eiendomsforholdene; det er ikke det viktigste, men enkelt å gjennomføre. Det er litt mer komplisert å avklare hvem som betaler hva, og så er det et poeng at det bør være likhet innenfor fellesrådsområdet.

Hos oss er det greit i Mysen og Trømborg, husene eies av sognet (+Normisjon). Eierne betaler alle utgifter. Men FR bidrar på MMHB fordi huset benyttes til konfirmantarbeid m.m.

Hærland kirkestue er det tidligere kapellet, og er sognets eiendom. Men sognet betaler ikke driftsutgiftene, det gjør FR. Til gjengjeld brukes huset til gudstjenester, og av kirketjener, og forbindelse med konserter i Hærland kirke.

Eidsberg kirkestue er reist av sognet, og vedlikeholdes av sognet. FR dekker kommunale avgifter, strøm etc., og kirketjener har kontor/verksted i huset.

Velger vi alternativ 1 – at sognet står som eier, vil vi/sognene få noen økte utgifter, selv om FR vil bidra med noen inntekter. Det må vi forhandle om. Jeg mener imidlertid at det er en bedre løsning enn å overlate husene til FR, som da vil få enda flere hus å ha ansvar for.

Vedtak: Eidsberg felles menighetsråd ønsker alternativ 1 i kirkevergens saksfremlegg; «Menigheten ved menighetsrådets orgnr står som eier».

 Menighetsrådet forutsetter at det gjennomføres forhandlinger med fellesrådet om utgifter, leieforhold og praktiske oppgaver knyttet tilt husene. Menighetsrådet forutsetter også at de ordninger som blir vedtatt, sikrer en rimelig lik behandling av de aktuelle husene.

**Sak 44/22 Kirkevalget 2023**

Rådet hadde en foreløpig gjennomgang av formelle og praktiske forhold rundt valget. Nominasjonskomite må etableres før jul. Liste må være klar 30. april.

**Vedta**k: MR får en sak på neste møte om eventuell sammenslåing av soknene.

**Sak 45//22: Eventuelt**
Det har vært mye rot og blokkerte nødutganger i Hærland kirke. Det skyldes konserter og at kirken brukes som kulturkirke. Rutiner må på plass.

 Den svært gamle prekestolen kirkestua står ubeskyttet og er utsatt for slitasje.

 **Vedta**k: Bjørn følger opp dette overfor kirkevergen.

**Sak 46/22: Søknad Grinistiftelsen**Bjørn orienterte om hvilke tiltak som er med i dette året søknad. Samlet sum blir kr 600 000.

 **Vedtak:** Tatt til orientering.

Referent: Kari Undeland